ประธานาธิบดีสี จิ้นผิง ส่งสาส์นถวายพระพรพระบาทสมเด็จพระเจ้าอยู่หัว เนื่องในโอกาสวันชาติไทย
สถานเอกอัครราชทูตสาธารณรัฐประชาชนจีนประจำประเทศไทย เผยแพร่ข้อมูลว่า นายสี จิ้นผิง ประธานาธิบดีจีน มีสาส์นถวายพระพรและแสดงความยินดีต่อพระบาทสมเด็จพระเจ้าอยู่หัว เนื่องในโอกาสวันชาติไทย ใจความว่า จีน-ไทย เป็นพี่น้องเป็นมิตรและเป็นเพื่อนบ้านที่ดี หลายปีมานี้ ความสัมพันธ์ระหว่างสองประเทศพัฒนาด้วยดี เมื่อเผชิญหน้ากับสถานการณ์โควิด-19 จีน-ไทยร่วมกันต่อสู้รับมือกับความท้าทาย ส่งเสริมการฟื้นฟูเศรษฐกิจและได้รับผลที่น่าพอใจ โดยจีนให้ความสำคัญในระดับสูงต่อการพัฒนาความสัมพันธ์ระหว่างสองประเทศและหวังที่จะสานต่อมิตรภาพนี้สืบต่อไป